Maia Morgenstern a vorbit înainte de Paștele ortodox despre familie, credință și regretă. Deși se informează despre datinile bisericești, marea actriță a crescut sărbătorind altfel Sărbătorile Pascale.
Maia Morgenstern, cunoscută în toată lumea pentru rolul din Patimile lui Hristos, a crescut într-o familie evreiască, cu bunici foarte religioși, dar cu părinți atei. Astfel că, acum încearcă să-și înțeleagă mai bine copiii și alegerile pe care aceștia le fac.
„În copilărie sărbătoream Pesha, Paștele evreiesc. Părinții mei au fost atei, asta țin minte bine. Părinții au fost atei, bunicii, profund religioși. Pentru asta, fac o paranteză, încerc să înțeleg drumurile pe care aleg să meargă copiii mei.
Încerc, nu totdeauna reușesc. Chiar dacă părinții mei au fost atei, asta nu înseamnă că nu vorbea despre semnificația sărbătorii”, a declarat Maia Morgenstern într-un interviu acordat pentru Spynews.ro.
Deși părinții săi nu au fost oameni religioși, mama marii actrițe i-a făcut o promisiune bunicii paterne, aceea de a sărbători Paștele evreiesc așa cum se vine, lucru care s-a întâmplat ani la rând.
„Și asta țin minte, mama a promis bunicii paterne, că orice s-ar întâmpla și orice ar fi, orice schimbări sau conjunctură ar putea interveni, în casa noastră, cu ocazia sărbători de Pesha nu va lipsi de pe masa mațot (n.r. preparat tradițional israelian).
Și apoi, când m-am făcut mai mare, și 4 pahare de vin. Eu nu sunt exigentă cu ceea ce privesc datinile, obiceiurile religioase. Dar, cu toată seriozitatea, cu toată responsabilitatea și sufletul deschis, mă informez. Știu și îi voi lăsa pe cei înțelepți să spună mai multe”, a adăugat Maia Morgenstern.
Maia Morgenstern a dezvăluit și care este una dintre marile sale dureri. Actrița și-ar fi dorit ca mama sa să ducă o viață mai bună. Chiar dacă cea care i-a dat viață nu s-a plâns niciodată, știe că nu i-a fost deloc ușor.
„Da, sunt convinsă, cred, știu, simt, că mama ar fi meritat o viața mai bună. Mama a fost foarte fericită cu destinul ei, nu am auzit-o o dată plângându-se, plângând am văzut-o, rarisim. Excedată, obosită, furioasă și asta se întâmpla rarisim, cred că o ajuta umorul familia mea, familia arabă, a fost de un umor cu totul ieșit din comun și uneori făceau haz de necaz, aveau un talent cu totul special.
Acum, dacă mă uit în urmă, cred că mama ar fi meritat, deși subliniez, și-a asumat existența, destinul, așa. De victimizat nu s-a victimizat niciodată. Cred că avea și multe taine mama, ce au funcționat până în ultimul moment ca taine”, a completat Maia Morgenstern.